b"\n_START_ARTICLE_\nAlbert Alberts\n_START_SECTION_\nBiografia\n_START_PARAGRAPH_\nA. Alberts va n\xc3\xa9ixer el 23 d'agost de 1911 a Haarlem. Va estudiar indologia a la Universitat d'Utrecht i va treballar despr\xc3\xa9s de graduar-se el 1936 i durant diversos anys com a funcionari del Ministeri Colonial a Par\xc3\xads._NEWLINE_El 1939 es va doctorar en la literatura i filosofia amb una tesi sobre el conflicte de 1847 a 1851 entre els pol\xc3\xadtics neerlandesos Jean Chr\xc3\xa9tien Baud i Johan Thorbecke. En el mateix any es va embarcar en l'MS Johan van Oldenbarnevelt i se'n va anar a la Companyia Neerlandesa de les \xc3\x8dndies Orientals per quedar-s'hi com a funcionari._NEWLINE_Despr\xc3\xa9s de la batalla de Java (1942), va tornar als Pa\xc3\xafsos Baixos el 1946. All\xc3\xad va treballar primer de funcionari i despr\xc3\xa9s de 1953 de conseller de redacci\xc3\xb3. El 1953 es va publicar el seu primer llibre, De eilanden, un recull de contes sobre la seva vida di\xc3\xa0ria a les col\xc3\xb2nies. Albert Alberts va morir a Amsterdam el 16 de desembre de 1996."